
		I SKYRIUS
PAREIGYBĖS CHARAKTERISTIKA

	1. Pareigybės lygmuo – Nenustatomas.

	2. Šias pareigas einantis valstybės tarnautojas tiesiogiai pavaldus merui.




	
	
	
	
	

	
		II SKYRIUS
VEIKLOS SRITIS

		3. Pagalba valstybės ar vietos valdžią įgyvendinantiems asmenims atliekant jiems nustatytas funkcijas, išskyrus vidaus administravimo funkcijas, kaip jos apibrėžtos Viešojo administravimo įstatyme.







	
	
	
	
	

	
		III SKYRIUS
PAREIGYBĖS SPECIALIZACIJA

		4. Padėti merui vykdyti Vietos savivaldybės įstatyme numatytas savivaldybės mero funkcijas formuoti ir įgyvendinti ryšių su visuomene strategiją ir politiką.







	
	
	
	
	

	
	
		IV SKYRIUS
FUNKCIJOS




	
		5. Mero pavedimu analizuoja skundus, pasiūlymus, pareiškimus, kitus dokumentus, susijusius su Savivaldybės veikla, ir rengia dokumentų projektus dėl jų.

	6. Dalyvauja mero rengiamuose pasitarimuose, Savivaldybės tarybos, komitetų, komisijų, darbo grupių posėdžiuose, teikia merui informaciją ir pasiūlymus savo kompetencijos klausimais.

	7. Mero pavedimu atstovauja Savivaldybei kitose valstybės ir savivaldybių institucijose, įstaigose, įmonėse ir organizacijose bei užsienyje.

	8. Rengia ir derina su Savivaldybės meru strateginius ir taktinius komunikacijos planus, juos įgyvendina ir atsako už jų vykdymą.

	9. Teikia merui patarimus ir siūlymus dėl ryšių su visuomene politikos įgyvendinimo.

	10. Formuoja Ukmergės savivaldybės įvaizdį, rūpinasi reprezentatyviu Ukmergės rajono pristatymu ir atstovavimu viešojoje erdvėje.

	11. Pagal poreikį rengia Ukmergės rajono savivaldybės komunikacijos ir įvaizdžio strategijas, Ukmergės rajono savivaldybės veiklos viešinimo planus, komunikacines kampanijas.




	
		12. Vykdo kitus nenuolatinio pobūdžio su įstaigos veikla susijusius pavedimus.




	
	
	
	
	

	
	
	
		V SKYRIUS
SPECIALIEJI REIKALAVIMAI

	13. Išsilavinimo ir darbo patirties reikalavimai:

			13.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija; 

	13.2. darbo patirtis – viešųjų ryšių patirtis;

	13.3. darbo patirties trukmė – ne mažiau kaip 1 metai. 







	14. Užsienio kalbos mokėjimo reikalavimai:

		14.1. kalba – anglų;




		14.2. kalbos mokėjimo lygis – B1.




	15. Transporto priemonių pažymėjimai:

		15.1. turėti vairuotojo pažymėjimą (B kategorija).

